'राधा कृष्ण' के कान्हा ने गुलेल से कुछ ऐसे उड़ाया बोतल का ढक्कन, बार-बार देखा जा रहा VIDEO  
सुमेध ने गुलेल से उड़ाया बोतल का ढक्कन
टेलीविजन एक्टर ने पूरा किया बॉटल कैप चैलेंज
सोशल मीडिया पर खूब देखा जा रहा है वीडियो
स्टार भारत के पॉपुलर टीवी सीरियल 'राधा कृष्ण (Radha Krishn)' के कान्हा भी इंटरनेशनल चैलेंज की दौड़ में शामिल हो गए हैं, और कान्हा ने अपनी गुलेल और फूल से ऐसा करिश्मा कर दिखाया है कि अच्छे-अच्छों के होश फाख्ता हो जाएंगे. सोशल मीडिया पर इन दिनों बॉटल कैप चैलेंज (#BottleCapChallenge) ट्रेंड कर रहा हैं. 'राधा कृष्ण' (Radha Krishn) के एक्टर सुमेध वासुदेव मुदगलकर (Sumedh Vasudev Mudgalkar) ने इस चैलेंज को पूरा किया है. इसका वीडियो सुमेध ने अपने इंस्टाग्राम एकाउंट से शेयर किया है. सुमेध ने बिल्कुल ही अलग अंदाज में बॉटल कैप चैलेंज को पूरा किया है. उनका ये वीडियो सोशल मीडिया पर जमकर वायरल हो रहा है.
We do it the Krishna way ! #bottlecapchallenge #eaasy
A post shared by  Sumedh Vasudev Mudgalkar (@beatking_sumedh) on Jul 6, 2019 at 11:59pm PDT
एक्टर सुमेध मुदगलकर (Sumedh Mudgalkar) इस वीडियो में राउंड किक से नहीं बल्कि अपनी गुलेल से बोतल के ढक्कन पर निशाना साध रहे हैं. दिलचस्प यह है कि गुलेल में पत्थर नहीं बल्कि फूल है. वायरल हो रहे इस वीडियो में सुमेध कृष्ण के कॉस्ट्यूम में नजर आ रहे हैं. सुमेध ने वीडियो को अपने इंस्टाग्राम एकाउंट पर फैन्स के साथ शेयर करते हुए कहा, 'हमने इस कृष्ण के स्टाइल में पूरा किया.'
सोशल मीडिया पर #BottleCapChallenge खूब ट्रेंड कर रहा है. इस चैलेंज में व्यक्ति को राउंड किक से बोतल को बिना गिराए उसका ढक्कन खोलना होता है. बॉलीवुड सेलेब्स में से अक्षय कुमार (Akshay Kumar), गोविंदा, सुनील ग्रोवर और टाइगर श्रॉफ (Tiger Shroff) भी इस चैलेंज को पूरा करते नजर आए थे. फिलहाल एक्टर सुमेध मुदगल्कर अपने फेमस शो 'राधा कृष्ण' में मल्लिका सिंह के साथ काम कर रहे हैं. 2018 से शुरू हुआ ये शो दर्शकों को बहुत पसंद आ रहा है.